5. számú melléklet

*Víziközmű-rendszer megnevezése*:

*46. Litér ivóvízellátó víziközmű-rendszer*

Ellátott település: Litér

Az ivóvízellátó víziközmű-rendszer vízbázisa: Litér 1., 2. vízműkút

Vízkezelés: fertőtlenítés

A vízelosztó hálózat KPE és acél csövekből épült, *a hálózat műszaki állapotának minősítése kielégítő.*

Az ivóvízellátó víziközmű-rendszer tározói: Litér 2x50 m3 medence

Vízbázis: A 60,0 m mély Litér 1. vízműkút üzemen kívüli tartalék vízbázis, mert nem megfelelő a víz minősége és a kút fajlagos hozama nagyon leromlott. Üzemelő vízbázis a 130,0 m mély Litér 2. sz. kút, amely fedetlen karsztos vízadót csapol meg. Kútműszaki probléma nem ismert, de tartalék vízbázis kialakítása szükséges. A Litér 1. ezután eltömedékelhető.

A szolgáltatott víz minősége megfelelő (nitrát: 20-22 mg/l), az eseti fertőtlenítésen túlmenően egyéb vízkezelés nem szükséges.

A külső és hidrogeológiai védőterületek lehatárolása, elrendelése megtörtént.

Villamos energia: Hálózati engedélyes közcélú hálózatáról történő lecsatlakozás mellett a villamos energiát nyíltpiaci kereskedőn keresztül vásároljuk. A csatlakozás feszültségszintjétől függetlenül kizárólag kisfeszültségű mérést alkalmazunk. A csatlakozó és belső villamos hálózat állapota villamos biztonságtechnikai szempontok alapján még megfelelő, azonban a felülvizsgálati jegyzőkönyvek szerint felújításra szorul.

Folyamatirányítás: Folyamatirányító rendszerünk ellátja működési területünkön a technológia felügyeletét, különböző irányítási, vezérlési funkciókat, adatgyűjtést. A rendszer a diszpécserközpont és a helyi irányítóberendezések között URH és/vagy GPRS alapú, a diszpécserközpontok között bérelt vonali kommunikációval van megoldva. A folyamatirányító rendszer szoftvere részben felújított, részben elavult, a terepi berendezések állapota villamos biztonságtechnikai szempontok alapján még megfelelő, azonban a felülvizsgálati jegyzőkönyvek szerint felújításra szorul.